**Anexa 1 la Regulament**

**Categorii de cheltuieli eligibile:**

I. Cheltuieli de transport;

II. Cheltuieli de cazare;

III. Cheltuieli de masă (max 30% din valoarea totală a finantării);

IV. Cheltuieli privind plata arbitrilor, medicilor și a altor persoane;

V. Cheltuieli pentru achiziționarea de materiale, echipament sportiv pentru activităţi sportive (max. 30%);

VI. Cheltuieli cu premiile, indemnizațiile, veniturile contractuale ale participantilor la activitatea sportivă, primele și alte drepturi(max 80% din valoarea totală a finanţării);

VII:. Alte categorii de cheltuieli (prestări servicii de impresariat si reprezentare sportivă, altele)

Pentru organizarea, respectiv desfăşurarea acţiunilor sportive reglementate de prezentele norme, Beneficiarii pot efectua, după caz, cu încadrarea în prevederile bugetare aprobate şi alocate prin contractul de finanţare, cheltuieli şi pentru:

a) cheltuieli cu indemnizaţiile şi veniturile de natură contractuală stabilite prin contractul de activitate sportiva (CAS) încheiate între structura sportivă şi sportivi/membrii stafului tehnic (antrenori, preparatori fizici, medici, asistenti medicali, statisticieni, kinetoterapeuti, maseuri, cameramani, directori tehnici, alte persoane participante la procesul de pregatire şi participare la competiţii în condiţiile legislaţiei în vigoare) care au dobândit statutul de PIF (persoană fizică independentă), în condiţiile legislaţiei în vigoare (max 80% din valoarea totală a finanţării);

b) închiriere de locuinţe pentru cazare sportivi şi personal tehnic participant la acţiunile de pregătire şi participare la competiţii, la preţul pieţei libere. Pentru participarea la acţiuni de pregătire (cantonamente, turnee, alte acţiuni) sau acţiuni sportive din calendarul oficial pe ramură de sport se vor deconta doar cazări în locaţii cotate cu maxim 3\*\*\*);

c) cheltuieli de transport ocazionate de prezentarea/sosirea si plecarea sportivilor precum şi a membrilor stafului tehnic din localitatea/tara de domiciliu la locaţia stabilită pentru pregătire şi retur, în conformitate cu prevederile contractului de activitate sportivă dintre părti;

d) servicii de închiriere de baze sportive, săli de conferinţă, spaţii, aparatură birotică şi alte bunuri necesare organizării acţiunilor;

e) asigurarea serviciilor medicale, a ordinii publice şi a respectării normelor de pază şi protecţie contra incendiilor, la locul de desfăşurare a acţiunilor sportive;

f) achiziţionarea de panouri şi materiale publicitare, materiale pentru pavoazare, rechizite şi alte materiale consumabile, aranjamente florale;

g) cheltuieli de închiriere domenii website, întretinere şi promovare a acţiunilor sportive în mediul online;

h) taxe de înscriere şi/sau de participare la acţiunile sportive, taxe de organizare a acţiunilor, în condiţiile stabilite de organizatori, taxe de formare, legitimare şi transfer;

i) obţinerea vizelor de intrare în ţările în care au loc acţiunile;

j) plata lectorilor şi a translatorilor;

k) alte cheltuieli in limitele financiare stabilite prin HG 1447/2007 cu completarile si modificarile ulterioare;

l) cheltuieli administrative pentru funcţionarea structurii sportive, max 5% din valoarea totală a finanţării

Cuantumul pe fiecare categorie este prevăzut în H.G. 1447/2007 privind aprobarea normelor financiare pentru activitatea sportivă, cu completarile si modificarile ulterioare;